FELNŐTT TÁRSASTÁNC TANFOLYAMOK
2026-01-07 18:00 - 2026-05-14 21:30 (Europe/Budapest) | Budai Táncklub, Kapás u. 55, Budapest, 1027, Hungary
Hatvanhárom éve megszakítás nélkül folyik társastánc oktatás a Budai Táncklubban, ahol generációk sajátították el a páros táncok mesterfogásait. Felnőtt tanfolyamaink a következő beosztás szerint kezdődnek:
Szerda 19:30 óra (Berczik terem) – Szenior táncklub (legalább 10 éve táncolók részére)
Szerda 20:30 óra (Berczik terem) – TELJESEN KEZDŐ TÁRSASTÁNC TANFOLYAM (Első alkalom: 2026. január 14.)
Csütörtök 18:00 óra (Ágnes terem) – Haladó kurzus (a csoport 2024. szeptemberben indult)
Csütörtök 19:00 (Ágnes terem) – Haladó kurzus (a csoport 2023. szeptemberben indult)
Csütörtök 20:00 (Ágnes terem) – Haladó kurzus (a csoport 2025. szeptemberben indult)

Online jelentkezés a kezdő tanfolyamra: https://goo.gl/forms/es8TJHNyXR9xmyxu1
Az órák 60 percesek. Egy kurzus nyolc alkalomból áll. A csoportokhoz való csatlakozás nyitott, de feltétele a korábbi társastánc tanulmányok folytatása legalább annyi ideje, ami fentebb jelölve van.
A társastánc az a műfaj, amely azt tűzi ki célul, hogy bárki felszabadultan tudjon táncolni bármilyen ütemű, ritmusú, tempójú zenére.
A felnőtteknek szóló társastánc-órákon való részvétel párterápia is egyben. A tánc közben nem lehet nem figyelni egymásra, nem lehet különböző ritmusban táncolni, mert közösen kell elérni a célt, az együtt-szárnyalást. Minden lépéssel közelebb kerülünk párunk megismeréséhez, vagy az egymáshoz való visszatalálásunkhoz.
Az órákat Dalotti Tibor táncmester vezeti, aki a Magyar Táncművészeti Egyetem tanára, a Botafogo Táncegyüttes alapító művészeti vezetője, koreográfusa.
A nyolc alkalmas tanfolyam díja: 24.000,- Ft/fő (3.000,- Ft/alkalom/fő)
További információ: +36209384504, tarsastanc@botafogo.hu
